


**सोलापूर महानगरपालिका कामगार कल्याण जनसंपर्क विभाग**

**ई – न्यूजलेटर**



****

२५ एप्रिल हा दिवस 'जागतिक हिवताप दिन

IV

**Volume**  **Issue** Date

06

25-04-2024

नागरिकांना जाहीर आवाहन

२५ एप्रिल हा दिवस 'जागतिक हिवताप दिन" म्हणून जगभरामध्ये प्रती वर्षी साजरा केला जातो.

" मलेरिया विरुद्ध जगाच्या संरक्षणासाठी, गतिमान करू या लढा मलेरियाला हरविण्यासाठी!"

डासांमार्फत होणाऱ्या डेंगू, चिकुनगुनिया, जेई, हत्तीरोग अशा अनेक आजारापैकी हिवताप हा एक गंभीर आजार आहे. हिवताप व या सारखे किटकजन्य आजार उद्भवू नये म्हणून नागरिकांनी खालील प्रमाणे प्रतिबंधात्मक उपाय योजना करण्याचे जाहीर आवाहन मलेरिया विभाग (ना.हि.यो.) सोलापूर महानगरपालिका यांच्या मार्फत करण्यात येत आहे.

१. अनाफिलीस व एडिस इजिप्ती हे हिवताप, डेंगू व चिकुनगुनिया या आजारांचे डास स्वच्छ पाण्यातच अंडी घालतात व यांची उत्पत्ती स्वच्छ पाण्यातच होते, तरी नगरिकांनी घरातील पाणी साठे झाकून ठेवावेत. कोणत्याही डासांची उत्पत्ती ही प्रामुख्याने साठलेल्या पाण्यामध्ये होते.

२. घरातील मौरी व नाले नियमित स्वच्छ, साफ व वाहती करावीत

३. घरातील टाक्या, हौद यातील पाणी आठवड्यातून किमान एकदा रिकामे करून स्वच्छ व कोरडे करूनच पाणी भरावे.

४. घरातील टाक्या, हौद व नळ नादुरूस्त असल्यास दुरुस्त करून घ्यावेत. त्यामुळे आजू-बाजूला पाणी साचून डासोत्पत्ती होणार नाही याची दक्षता घ्यावी.

५. आठवड्यातून किमान एक दिवस कोरडा दिवस पाळावा, सर्व पाण्याचे साठे रिकामे, कोरडे स्वच्छ करून ठेवावेत.

६. सेप्टिक टॅकच्या व्हेंट पाईपच्या वरच्या भागात नायलॉन जाळ्या बसवून घ्यावेत.

७. छतावर असलेल्या पाण्याच्या टाक्या झाकून ठेवाव्यात.

८. छतावर, परिसरात पाणी साठू देऊ नये.

९. बागेत, घरासमोर अथवा घरात हाँद असल्यास गप्पी मासे सोडून घ्यावेत.

१०. फुटलेले डबे, टायर, नारळाच्या करवंट्या, फुलदाणी व इतर भंगार यामध्ये पाणी साठून त्या मध्ये डासांची पैदास होऊ नये यासाठी या सर्व साहित्याची योग्य विल्हेवाट लावावी.

११. झोपताना मच्छरदानीचा वापर करावा.

१२. घरातील खिडक्या व दारांना जाळ्या बसवून घ्यावे.

१३. घरातील कुलर मधील पाणी वारंवार बदलावे जेणे करून त्यात डासांची पैदास होणार नाही याची दक्षता घेण्यात यावी.

१४. ताप आल्यास त्वरित जवळच्या आरोग्य केंद्रामध्ये वैद्यकीय उपचार घ्यावेत.

उपायुक्त तथा नियंत्रण अधिकारी सोलापुर महानगरपालिका, सोलापुर.

**See insights and ads**

**[Create ad](https://www.facebook.com/ad_center/create/boostpost/?entry_point=www_profile_plus_timeline&page_id=1196468833711185&target_id=782234150726093&__cft__%5b0%5d=AZVtkGMjuP2il77Aa757UUWGHjc78gCd2ar1ju8ZYlbZ6-zyS0oC88oykW5k-wEZ-kuWpJdfk9WMl6hBgEBXrTECUMs7iiJFKLYzmu5yCLI54DUJPXs_kVpYgYH75tMeNEGTyThUR5S5of6SSeEcuwM5M3aEpZogIFBtTFJePB5FrbHBFpNmCwE5h_6nWDwYCs6Ha-pE-g3sW_0OTuPvECj1&__tn__=*W-R)**

All reactions:

44